מערכת 2eat 28/01/2011
גורדו תל אביב
רבים בוחרים לוותר על הים בחורף, אבל מביני עניין יודעים שים זה עניין של כל השנה. גורדו שנמצא ממש על חוף הים של תל אביב הוא בר-מסעדה וגם בית קפה לצורך העניין, שיודע להתחמם ולחמם את אורחיו גם בחורף. התפריט של גורדו מציע לכם מכל טוב, ואם אתם מגיעים על הבוקר, אל תפספסו את ארוחת הבוקר האישית או הזוגית, שכוללת ביצים, לחם הבית, גבינות וסלטים עונתיים, שתייה קלה וקפה והכי כיף בשישי – קוקטייל בוקר. כי את הים לא שוכחים אף פעם.
טל טלה נווה דורון
אבל אם החלטתם לצאת מהעיר, טל טלה הוא המקום בשבילכם. בעיקר בבוקר שמשי, נעים ונחמד לסייר במחלבה הביתית של משק בלומנטל, לשטוף את העיניים מול שדות המרעה של מושב נווה דורון, ליהנות מאווירה פסטורלית, ביתית ורגועה ובעיקר מתפריט בראנץ' משובח שכולל גבינות נהדרות. לרשותכם גבינות צאן בוטיק, גבינות כפריות ופטה צאן, ממרחים תוצרת בית, קונפיטורות ביתיות, סלט ירקות טבעי, מיצים טריים ועוד ועוד, רק צאו כבר מהעיר ובואו.
מי שנסע באחרונה צפונה או דרומה בוודאי הבחין בעיר נתניה, שמתברר שהיא פנינת יופי לא קטנה, שגם בתי קפה ומסעדות לרוב מקשטים אותה. קפה ניצה הוא חלבי וכשר, וכולל גם גלריית אמנות וברקע – מוסיקה נעימה. התפריט של קפה ניצה כולל, בין השאר, ארוחות בוקר מפנקות, מאפים מיוחדים ועוגות ביתיות, וכל זה מול הים, שכבר סיפרו לנו על ריחו המשכר. נסו את ארוחת הבוקר הישראלית הטובה והמוכרת או נשנשו לכם טוסט להנאתכם – כי כיף גם בחורף.
הגענו צפונה, לפנינה קולינרית נוספת. בשיא האורבניות של שכונת נווה שאנן תמצאו את קפה ויולט שהוא בית קפה ומסעדה חלבי, מוסד מוכר לתושבי השכונה ולאורחים מבחוץ. העיצוב חמים ונעים, הקירות מעוטרים באמנות עכשווית, מוסיקת הרקע נעימה, השירות אדיב והריחות משגעים. לארוחת בוקר נסו את ה"ויולט גורמה" – פרוסות משובחות של סלמון מעושן, גבינת שמנת עדינה, סלט ירקות טרי, לחם טרי וריחני, מיץ ושתייה חמה. תיהנו!
שיהיו לנו בקרים רבים וטובים
פותחים את הבוקר בחוץ
מקנחים את הבוקר בבית הקפה
כתבות נוספות על קפה ניצה כתבות נוספות של מערכת 2eat
בית קפה קפה ויולט
הצג טלפון 04-8222551
כתבות נוספות על קפה ויולט כתבות נוספות של מערכת 2eat